На основу члана 102. став 3. и члана 104. став 3. Статута општине Бач („Службени лист општине Бач, број: 2/2019 и 38/2020“), члана 15. Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019),

Општинско веће општине Бач на 59. седници одржаној дана 25. јануара 2022. године, доноси

# ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О НАЦРТУ ПЛАНА РАЗВОЈА ОПШТИНЕ БАЧ ЗА ПЕРИОД 2022 – 2028. ГОДИНЕ

* Утврђени Нацрт Плана развоја општине Бач за период 2022. – 2028. године даје се на јавну расправу од 26.01.2022. до 14.02.2022. године.
* Информације о члановима радних група које су радиле на припреми Нацрта плана развоја, односно Решење о формирању координационог тима и тематских група, објављено је у оквиру банера који се налази на званичној интернет страници општине, а који се односи на плански процес израде овог документа.
* Отворени састанак представника надлежних органа Општине, односно јавних служби са заинтересованим грађанима, представницима удружења грађана и средстава јавног обавештавања ће се одржати у Свечаној сали Општинске управе Бач дана 10.02.2022. године у 11:00 часова.
* Предлози, сугестије, иницијативе и коментари достављају се Општинској управи општине Бач путем електронске поште на e-mail адресу: jelena.kovacevic@bac.rs или поштом на адресу Општина Бач, Трг Др Зорaна Ђинђића 2, 21420 Бач, са напоменом: „За јавну расправу о Нацрту Плана развоја општине Бач за период 2022 – 2028. године ”.

**ОПШТИНСКО ВЕЋЕ ОПШТИНЕ БАЧ**

# Број: 020-3-37/2022-II

**Дана: 25. јануар 2022. године**

 Председавајући општинског већа

 Председник општине Бач

 Др Стева Панић, с.р.